 Egypt President: Aàrẹ Morsi torílè-èdè Egypt dákú,ó gba ibẹ derò alákeji Iku mu Aarẹ Egypt tẹlẹ lọ Odun 1951 ni wọn bi Mohammed Morsi ni abule El-Adwah ni ẹkun Nile Delta ti Sharqiya. O ka ẹkọ nipa iṣẹ imọ ẹrọ ni fasiti Cairo ko to lọ gba oye ọmọwe Ph.D ni fasiti kan ni Amẹrika. Awọn ẹgbẹ Muslim Brotherhood ni wọn fa Morsi kalẹ gẹgẹ bii oludije fun ipo aarẹ ninu idibo ọdun 2012 ni Egypt. Éégún tó wà nídí Yoruba Bollywood, Samo Baba fojú hàn o! Diẹ ni odiwọn nọmba to fi bori alatako rẹ ninu idibo to gbe Morsi wọle. Awọn eniyan Egypt ni ko mu awọn ileri rẹ ṣe lọdun kan to fi ṣe ijọba ki awọn ologun to gba ijọba lọwọ rẹ. Opolopo iwode lo waye titi ti o fi fipo aarẹ naa silẹ fun awọn ologun. Gẹgẹ bi ohun ti ile iṣẹ amohunmaworan orile-ede naa sọ aarẹ naa ti awọn ologun yẹ aga nidi rẹ ku nile ẹjọ loni. Bawo ni Mohammed Morsi ṣe doloogbe? Aarẹ tẹlẹ ri lorile-ede Egypt, Mohammed Morsi, ti awọn ologun yọ loye lọdun 2013 ti fo sanlẹ ku ninu ile ẹjọ. Ile iṣẹ amohunmaworan orilẹ-ede Egypt ni o kọkọ daku nile ẹjọ ni ki ọlọjọ to de. Iroyin naa ni ibi ti aarẹ naa ti n dahun ibeere lo ti kọkọ daku gbọnrangandan ki o to di pe o gba ibẹ re ọrun alakeji. Ẹni ọdun mẹtadinlaadọrin nii ṣe. Ẹsun ìgbéjọ lori gbigba ifitonileti nipa awọn kan labẹlẹ laigba ọna to tọ ni olori ẹsun ti wọn fi kan aarẹ ana naa. Iwọde nla to ṣẹlẹ lọdun kan lẹyin to gori aleefa lo ṣokunfa bi wọn ṣe yọo nipo. Oun ni aarẹ akọkọ ti wọn dibo yan lorilẹ-ede Egypt. Ta ni Morsi? Aarẹ Morsi Mohammed wa ni atimọle lati igba ti ẹjọ naa ti bẹrẹ . Ile iṣẹ amohunmaworan Nile News ni wọn ti gbe oku oloogbe naa lọ sile iwosan fun iwadii to yẹ. Huda Shaarawi: Kò dára kí obìnrin sèyàwó lọmọ ọdún mẹtàlá Ọjọ kẹta, oṣu keje, ọdun 2013 ni awọn ologun gba ijọba lọwọ Mohammed Morsi ni Egypt. Awọn kan gba pe iwọde to ṣẹlẹ lasiko ijọba Morsi yi lo buru ju lẹyin ti Hosni Mubarak to ṣẹlẹ lọdun 2011. : Ta ni Mohammed Morsi to ku nile ẹjọ Egypt? 